James Thomas Schuerman

**James Thomas Schuerman** (født 5. april 1957 i Burlington i Wisconsin i USA er en amerikansk prelat og katolsk hjelpebiskop i Milwaukee.
## Liv
### Prest
James Schuerman, som vokste opp i Lyons i Wisconsin, ble presteviet for erkebispedømmet Milwaukee den 17. mai 1986 av erkebiskop Rembert Weakland O.S.B.

Etter ordinasjonen ble Schuerman assisterende pastor ved *St. Anthony Parish* i Milwaukee. I 1992 reiste Schuerman til erkebispedømmets søstermenighet, *La Sagrada Familia* i Den dominikanske republikk for å virke som misjonær.

I august 1996, etter at han kom tilbake til USA, meldte Schuerman seg på et doktorgradsprogram ved *Catholic Theological Union* i Chicago for hjemvendte misjonærer. Han fikk en doktorgrad i spiritualitet. I 1997 begynte han på fakultetet ved *Saint Francis de Sales Seminary* som spiritual og fakultetsmedlem.

I 2009 forlot Schuerman *Saint Francis* for å bli administrator for *St. Andrew Parish* i Delavan i Wisconsin, og deretter sogneprest ved *St. Andrew Parish* i 2010. Fra 2011 til 2012 var han også sogneprest i *St. Patrick Parish* i Elkhorn i Wisconsin . I 2012 ble Schuerman utnevnt til sogneprest i *St. Francis de Sales Parish* i Lake Geneva, og administrator av *Holy Cross Parish* i Bristol. Han fortsatte med sine oppgaver i presteutdannelsen, og var assisterende spiritualis for *Saint Francis de Sales Seminary*.

### Hjelpebiskop i Milwaukee
Pave Frans utnevnte ham til hjelpebiskop i Milwaukee og titulærbiskop av *Girba* den 25. januar 2017. Erkebiskopen av Milwaukee, Jerome Listecki, bispeviet ham og den samtidig utnevnte hjelpebiskopen Jeffrey Robert Haines den 17. mars samme år. Medkonsekratorer var biskopen av Gary, Donald Hying, og emeritert hjelpebiskop i Milwaukee, Richard John Sklba.

## Episkopalgenealogi
Hans episkopalgenealogi er:
* Kardinal Scipione Rebiba (1504-1577) 
* Kardinal Giulio Antonio Santori (1532-1602) * bispeviet 1566
* Kardinal Girolamo Bernerio (1540-1611) *1586
* Erkebiskop Galeazzo Sanvitale (1566-1622) *1604
* Kardinal Ludovico Ludovisi  (1595-1632) *1621
* Kardinal Luigi Caetani (1595-1642) *1622
* Kardinal Ulderico Carpegna (1595-1679) *1630
* Kardinal Paluzzo Paluzzi Altieri degli Albertoni (1623-1698) *1666
* Pave Benedikt XIII (1649-1730) *1675
* Pave Benedikt XIV (1675-1758) *1724
* Pave Klemens XIII (1693-1769) *1743
* Kardinal Giovanni Francesco Albani (1720-1803) *1760
* Kardinal Carlo Rezzonico den yngre (1724-1799) *1773
* Kardinal Antonio Dugnani (1748-1818) *1785
* Erkebiskop Jean-Charles de Coucy (1746-1824) *1790
* Kardinal Gustave-Maximilien-Juste de Croÿ-Solre (1773-1844) *1820
* Biskop Charles-Auguste-Marie-Joseph Forbin-Janson (1785-1844) *1824
* Kardinal François-Auguste-Ferdinand Donnet (1795-1882) *1835
* Biskop Charles-Emile Freppel (1827-1891) *1870
* Kardinal Louis-Henri-Joseph Luçon (1842-1930) *1888
* Kardinal Charles-Henri-Joseph Binet (1869-1936) *1920
* Kardinal Maurice Feltin (1883-1975) *1928
* Kardinal Jean Villot (1905-1979) *1954
* Kardinal Agostino Cacciavillan (1926-) *1976
* Kardinal Francis Eugene George, O.M.I. (1937-2015) *1990 
* Erkebiskop Jerome Edward Listecki (1949- ) *2001
* Biskop *James Thomas Schuerman* (1957- ) *2017

## Referanser